ზენტის ბრძოლა
ზენტის ბრძოლა (თურქ. Zenta Muharebesi; გერმ. Schlacht bei Zenta) — ბრძოლა ოსმალეთის იმპერიასა და ჰაბსბურგებსს შორის. გაიმართა 1697 წლის 11 სექტემბერს, სერბეთის ქალაქ ზენტის მიდამოებში, მდინარე ტისას პირას. დამთავრდა ევროპელთა ღირსეული გამარჯვებით. ოსმალთა არმიას მეთაურობდნენ მუსტაფა II და ელმას მეჰმედ-ფაშა, რომელიც ბრძოლის ველზე დაიღუპა. ბრძოლაში თავი გამოიჩინა ევგენი სავოიელმა, რომლის სწორად გათვლილმა გეგმამ საბოლოოდ განაპირობა ავსტრიელთა გამარჯვება. შედეგად ავსტრიელებს დიდი თურქული ომის კარგად დამთავრების უფრო დიდი შანსი მიეცათ. 2 წელიწადში, 1699 წელს, კარლოვიცის კონგრესზე დადებული ზავით „საღვთო ლიგის“ წევრმა ქვეყნებმა ოსმალებს წაართვეს ტერიტორიები ევროპაში, რითიც დაიწყო ოსმალეთის იმპერიის ხანგრძლივი დაკნინების პერიოდი.